Pulmaöö peitusemäng

"Pulmaöö peitusemäng" on 2019. aasta Ameerika musta komöödia õudusfilm, mille lavastasid Matt Bettinelli-Olpin ja Tyler Gillett ning mille stsenaristid onGuy Busick ja R. Christopher Murphy. Filmi peaosades on Samara Weaving, Adam Brody, Mark O'Brien, Elyse Levesque, Nicky Guadagni, Henry Czerny ja Andie MacDowell . Film räägib noorest pruudist, keda jahib pruudi abikaasa jõukas perekond pulmaööl, et teda rituaali raames kuradile ohverdada.
Filmi ettevalmistused algasid 2017. aasta novembris, kui filmitegemise ettevõte Radio Silence liikmed Bettinelli-Olpin ja Gillett palgati filmi režissöörideks ning stsenaristideks Busick ja Murphy. Pärast esialgse esilinastus kuupäeva määramist toimus casting 2018. aasta augustist oktoobrini. Põhiline filmimise periood algas hiljem samal kuul ja lõppes novembris Torontos, Kanadas ja selle ümbruses ning Ontario provintsis. Filmi muusikat koostama ja looma palgati Brian Tyler, see tähistas tema esimest koostööd Bettinelli-Olpini ja Gillettiga.
"Pulmaöö peitusemäng" esilinastus rahvusvahelisel Fantasia filmifestivalil 27. juulil 2019. Ameerika Ühendriikides esilinastus 21. augustil 2019. Filmi autoriks on Fox Searchlight Pictures . See sai kriitikutelt positiivseid hinnanguid ja teenis kogu maailmas 57,6 miljonit dollarit kassatulu 6 miljoni dollari suuruse eelarvega. See nomineeriti 46. Saturni auhindade jagamisel parima õudusfilmi laureaadiks.
Filmi tegevustik.
Lapsena näeb Daniel le Domas oma pere häärberis haavatud meest Charlesi, kes palub temalt abi. Selle asemel annab Daniel Charlesist teada oma perele, kes saabuvad pidulikes maskides ja rüüdes. Hoolimata pruudi Helene palvetest lastakse Charles maha ja ta tiritakse lukustatud ruumi.
Kolmkümmend aastat hiljem kavatseb Danieli vend Alex, eduka ettevõtte Le Domasi Perekonna Mängud omanike võõrandunud poeg, abielluda endise kasulapse Grace'iga. Alexi ja Grace'i pulmapäeval kohtub pruut le Domase perekonnaga: Danieli ja tema naise Charity'ga; Alexi kokaiinisõltlasest õe Emilie'ga ning tema abikaasa Fitchi ja nende väikeste poegade Georgie ja Gabe'iga; Alexi tädi Helene ning tema vanemate Tony ja Beckyga. Pärast tseremooniat selgitab Tony, et tema esivanem Victor le Domas sõlmis lepingu kellegagi, kelle nimi on "le Bail", et ehitada Le Domase perekonna firma vastutasuks selle eest, et perekond järgib traditsiooni: pulmapäeva südaööl loosib iga uus perekonnaliige mängukaardi Le Baili puslekastist. Grace loosib endale peitusemängu. Uskudes, et see on kahjutu mäng, peidab Grace end ära samal ajal,kui iga Le Domasi pereliige saab relva. Alex leiab Grace'i ning nad näevad, kuidas Emilie kogemata tapab teenija, keda ta peab ekslikult Grace'iks.
Alex paljastab, et tema perekond on neetud. Kui uus perekonna liige tõmbab peituse kaardi, peavad ülejäänud pereliikmed ta enne koitu üles leidma ja rituaalselt ohverdama, vastasel juhul surevad pereliikmed ära. Peitusemängu mängis viimati Helene abikaasa Charles. Kui häärber on lukustatud, lülitab Alex turvasüsteemi välja, et Grace saaks põgeneda. Gracei näeb Daniel, kes on oma perekonnas pettunud ja annab pruudile edumaa enne, kui teisi hoiatab. Selles kaoses tapab Emilie kogemata ühe teeneri. Grace'i põgenemist takistab perekonna ülemteener Stevens. Naine omakorda pritsib talle näkku kuuma teed, mida mees valmistas, ja jookseb minema. Alexit piiravad Daniel ja Tony pärast seda, kui ta viimast ründab. Grace'i näeb kolmas teener, kes pere kutsudes kogemata lömastab ennast toiduliftis.
Grace jookseb kitselauta, kus Georgie talle kätte tulistab. Naine lööb ta oimetuks, kuid ehmatab kitse peale ja kukub auku, mis on täidetud Le Domase varasemate ohverduste, sealhulgas Charlesi surnukehaga. Ta põgeneb ja pääseb läbi esivärava. Stevens jälitab Grace'i metsani. Pruut võitleb Stevensiga, kuid lõpuks teener vangistab ta. Kui ta Grace'i majja tagasi sõidutab, ärkab neiu ja ründab Stevensit, mistõttu teeb auto avarii ja tapab Stevensi. Õnnetuse lähedal olev Daniel võtab Grace'i kinni pärast seda, kui mõistab, et ta isa jälgib teda salaja.
Le Domase perekond valmistub rituaalset ohverdust lõpule viima, kuid Daniel mürgitas nad rituaalitopsis mittesurmava annuse vesinikkloriidhappega . Charity tulistab Danieli kaela pärast seda, kui too üritab Grace'i kaitsta, jättes ta Grace'i põgenemisel maha veritsema. Käimasolevas kaoses süüdatakse häärber põlema ja Grace'i ründab Beckyt, kelle ta Le Baili mängukastiga surnuks peksab.
Alex pääseb käeraudadest lahti ja läheb Grace'i otsima, kuid on tunnistajaks, kuidas naine ründab tema ema. Grace tõmbub Alexist eemale, kes mõistab, et Grace ei usalda teda kunagi ja jätab ta peale sealt põgenemistl peaaegu kindlasti maha. Seetõttu Alex võtab Grace kinni ja nad viivad rituaali uuesti läbi. Grace vabaneb rituaalilaualt just siis, kui saabub koit. Vaatamata sellele, et Grace on mängu võitnud, üritab Helene teda ikkagi rünnata, kuid ta plahvatab needuse tagajärjel. Ülejäänud pereliikmed plahvatavad ükshaaval, jättes alles vaid Alexi, kes püüab Grace'i veenda, et ta talle andestaks. Ta keeldub ja viskab oma sõrmuse maha, teatades, et ta soovib lahutust, Alex alistub siis needusele ja plahvatab. Le Bail ilmutab end korraks Grace'ile ja noogutab heakskiitvalt.
Öö ainuke ellujääja Grace kõnnib põlevast mõisast välja just siis, kui politsei saabub. Temalt küsides, mis juhtus, vastab ta lihtsalt "langud".
Tootmine.
2017. aasta novembris teatati, et Guy Busicki ja R. Christopher Murphy stsenaariumi järgi lavastavad filmi Matt Bettinelli-Olpin ja Tyler Gillett . Pulmaöö peitusemängu produtseerijateks on Tripp Vinson, James Vanderbilt, William Sherak ja Bradley J. Fischer. Tara Farney, Tracey Nyberg ja Chad Villella olid tegevprodutsendid Mythology Entertainmenti ja Vinson Filmsi tootmisfirma all. 2018. aasta augustist oktoobrini olid filmi osatäitjateks Samara Weaving, Andie MacDowell, Adam Brody, Mark O'Brien, Melanie Scrofano, Henry Czerny ja Elyse Levesque . 
Filmimine.
Põhiliselt filmiti 15. oktoobrist kuni 19. novembrini 2018 Toronto piirkonnas. Mõned võttepaigad olid Casa Loma, Sunnybrooki park, Claireville'i looduskaitseala ja Parkwood Oshawas Ontarios. 
Esilinastus.
Filmi esmane esilinastus toimus Fantasia rahvusvahelisel filmifestivalil 27. juulil 2019 . Ameerika Ühendriikides esilinastus film 21. augustil 2019. "Pulmaöö peitusemäng" ilmus digitaalsel kujul 26. novembril 2019 ning DVD ja Blu-ray kujul 3. detsembril. DVD sisaldab 42-minutilist kaadritagust materjali, Samara Weavingi ning režissööride Matt Bettinelli-Olpini ja Tyler Gilletti ning tegevprodutsent Chad Villella kommentaare, samuti fotogaleriid ja filmimise käigus toimunud naljakaid hetki. 
Tagasiside.
Kassatulu.
"Pulmaöö peitusemäng" teenis Ameerika Ühendriikides ja Kanadas 28 714 231 dollarit ja muus maailmas 28 901 546 dollarit, mis teeb kokku 57 615 777 dollarit. 
USA-s ja Kanadas prognoositi filmi tuluks umbes 6,5 miljonit dollarit avanädalavahetusel ja 8–12 miljonit dollarit järgneval nädalal. Filmi näidati 2818 kinos ja see oli Fox Searchlighti ajaloo kõige laiaulatuslikum film. See teenis esimesel päeval 1,9 miljonit dollarit, mille seas on ka 730 000 dollarit teisipäevaõhtuste eelesilinastustega, ja teisel päeval 1,1 miljonit dollarit. Film teenis avanädalavahetusel 8 miljonit dollarit (ja esimese viie päeva jooksul 11 miljonit dollarit). Teisel nädalavahetusel langes filmi menu vaid 26%, teenides 5,9 miljoni dollarit. 
Kriitiline vastukaja.
Filmide arvustuste veebisaidil Rotten Tomatoes on 88% kolmesaja kahekümnest kriitikust andnud positiivseid kommentaare, keskmine hinnang on 7,2/10. Ühismeelena arvatakse järgnevalt: "Nupukas, õõnestav ja täis musta huumorit, Pulmaöö peitusemäng on rahvamasse meelitav õudusfilm, millel on ka peapööritavalt meelelahutuslik pool". Metacritic andis filmile 64 punkti 100st, 39 kriitiku arvamuse põhjal, mis näitab üldiselt positiivseid kommentaare. CinemaScore poolt läbi viidud küsitlusel anti filmile keskmine hind "4+" 5+ kuni 1 skaalal, samas kui PostTrak andis sellele keskmise hinde 71% (keskmine oli 5 punktist 3,5) ja 50% andis kindla soovituse seda vaadata.
Filmi tulevik.
2024. aasta märtsis teatati, et filmile on tulemas järg ja režissööriks saab Adam Robiteliga. Oletatakse, et Samara Weaving taasesitab enda rolli.